
CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti 5.09.2001

Nr. 395

A V I Z

asupra proiectului de Lege pentru aprobarea Ordonanţei de urgenţă a Guvernului nr.84/2001 privind  mandatarea Autorităţii pentru Privatizare şi Administrarea Participaţiilor Statului să vândă acţiunile Oficiului pentru Recuperarea Creanţelor Bancare, deţinute de acesta la Societatea Comercială Şantierul Naval – S.A. Constanţa, inclusă în proiectul componenta Privatizarea a 50 de societăţi comerciale cu capital majoritar de stat, grupate în pachete, din cadrul PSAL.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.84/2001 privind  mandatarea Autorităţii pentru Privatizare şi Administrarea Participaţiilor Statului să vândă acţiunile Oficiului pentru Recuperarea Creanţelor Bancare, deţinute de acesta la Societatea Comercială Şantierul Naval – S.A. Constanţa, inclusă în proiectul componenta Privatizarea a 50 de societăţi comerciale cu capital majoritar de stat, grupate în pachete, din cadrul PSAL, trimis cu adresa nr.395 din 27 august 2001, înregistrată sub nr.922/XVIII/11 din  27 august 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 5  septembrie 2001.



Membrii comisiei au examinat  ordonanţa de urgenţă supusă aprobării,  expunerea de motive la proiectul de lege şi  avizul favorabil al Consiliului Legislativ nr.444/18.05.2001. 



În urma dezbaterilor, cu majoritate de voturi, s-a hotărât avizarea favorabilă a proiectului de lege în forma adoptată de Senat la 26 iunie 2001.


În raport de obiectul şi conţinutul său, proiectul de lege face parte din categoria legilor ordinare.

                 VICEPREŞEDINTE,                      SECRETAR,
               dr. Florina Ruxandra Jipa            Carmen Dumitriu
red. cons.

